|  |  |  |  |  |  |
| --- | --- | --- | --- | --- | --- |
| logof5 u tekst |

|  |  |
| --- | --- |
| DISTRIKTØSTSJÆLLAND |   |
|  |  |

 |

**Referat bestyrelsesmøde 3. Juni 2022**

**Deltagere:**

Per Egelund(PE), Søren Pirmo(SP), Bo Ulrik Munch(BUM), Otto
Andersen(OA), Rudi Bjerregaard(RB), Eigil Sjøgaard(ES), Tom Rosenkilde (TR), Tommy Schmidt Elholm (TSE)

**Dagsorden:**

1. Konstituering
2. Valg af bestyrelsesmedlemmer for 2 år
3. Der foreslås valg af næstformand for 1 år. De resterende medlemmer vælges 3 for 2 år og 3 for 1 år
4. Strategiske og taktiske input (bilag vedlagt)
5. Gennemgang af forretningsorden (Sidste års forretningsorden er vedlagt)
6. Repræsentantskabsmødet/Distr. generalforsamling/godkendelse af referat fra sidste bestyrelsesmøde
7. Medlemmer, hvad gør vi?
8. Aktivitetsplaner sæson 2022 – 2023
9. Økonomi
10. Næste møde
11. Eventuelt

**Konstituering**

Bestyrelses konstituerede sig med Søren som næstformand, Otto som kasserer og Ejgil som sekretær

**Udvalg**

**Turneringsudvalg**

Distriktshold

Per

Søren

Tom

Bo

Parturnering

Per

Tommy

Begynderturnering

Rudi

Tom

Klubhold

Tommy

Rudi

Handicap

Per

Ejgil

Regel fortolkning

Rudi

Jeppe Knappe

Jens Brix (Forslag)

IT-udvalg

Ejgil

Tom

Uddannelsesudvalg

Per

Tommy

Søren

**Valg af bestyrelsesmedlemmer for 2 år**

På generalforsamlingen blev besluttet en vedtægtsændring hvor bestyrelsesmedlemmer vælges for en 2 årig periode i stedet for hvert år.

For at sikre kontinuiteten er kun halvdelen af bestyrelsen på valg.

For at implementerer ændringen besluttedes:

Valgt for 1 år: Søren, Per, Otto og Tom

Valgt for 2 år: Tommy, Ejgil og Bo

Ejgil retter vedtægterne og får dem lagt på hjemmesiden.

**Strategiske og taktiske input (bilag vedlagt)**

På forslag fra Per blev interdistrikt samarbejdet medtaget i strategien og at vi udpeger en repræsentant til at varetage opgaven. Per blev udpeget til opgaven.

Bo mente ikke, at forslaget om at afholde distriktets holdturnering samtidig med mellemrække, var en mulighed.

Det blev besluttet at turneringsudvalget for hold overvejer, hvordan vi får skabt bedre tilslutning til turneringen – f.eks. at ikke alle runder afholdes samme sted.

Rudi foretager rettelser i dokumentet og fremsender inden næste møde.

**Gennemgang af forretningsorden**

Otto gennemgik forretningsordenen.

Det blev besluttet at udtage alt person relateret, således at der ikke skal rettes hver gang, der har været afholdt generalforsamling.

Forretningsordenen skal kun indeholde emner, som gælder generelt uanset tidspunkt.

Otto gennemarbejder forretningsordenen på baggrund af de ændringer, som blev vedtaget på mødet og som stemmer overens med gældende praksis.

Otto fremsender den rettede forretningsorden til godkendelse

**Repræsentantskabsmødet/Distr.generalforsamling/godkendelse af sidste bestyrelsesmøde.**

Rudi refererede hovedpunkterne fra sidste repræsentantskabsmøde, hvor han deltog sammen med Per og Ejgil. Han berettede herunder om den kritik, der blev rejst vedr. forbundets afholdelse af turneringer på nettet, en henstilling om at kritisk revisor ikke deltager i sagsbehandling og at forbundets tilbud om uddannelse skal ske i tæt kontakt med de klubber, som ligger tættest på kursisten.

Referat fra Generalforsamling og sidste bestyrelsesmøde blev godkendt.

Ejgil får referatet fra generalforsamlingen lagt på hjemmesiden

**Medlemmer, hvad gør vi?**

Tommy mente, at der skal etableres et samarbejde for at skaffe nye medlemmer og at det er vigtigt, at DBF’s tiltag forankres i klubberne, så der laves et tilhørsforhold.

Forbundet har tilbudt at stille sig til rådighed for inspirationsmøder med klubber. Dette vil vi videreformidle til klubformændene.

Ejgil forslog, at vi udpeger en ankermand, som tager hver sit geografiske område og kontakter klubberne for at høre om interessen for at lave af fælles aktiviteter.

På næste klubledermøde vil Ejgil fortælle om samarbejdet mellem Havdrup, Solrød, Greve og Ishøj.

Uden at træffe beslutning blev debatteret, hvorledes vi kan få sat gang i etablering af klub(ber), som kan tiltrække medlemmer i Tåstrup, Albertslund og Glostrup.

Til næste møde udarbejder Per og Tommy et oplæg om kursustilbud i distriktsregi til at fremme medlemstilgangen.

**Aktivitetsplaner sæson 2022 – 2023**

Bo udarbejder forslag til turneringskalender og fremsender til kommentarer og godkendelse inden 12. juni.

Når Rudi har turneringskalenderen, fastsætter han datoer for klubledermøder og næste generalforsamling.

**Økonomi**

Otto gennemgik ændringer i budgetopfølgningen for 2022.

Udvalgene for de enkelte turneringer udarbejder fremover et budget for turneringen og fastsætter indskuddet, så de så vidt muligt som minimum kommer til at hvile i sig selv.

Det samme gælder for kursusaktiviteter, som specielt for kurser med deltagelse udenfor distriktet skal give et overskud.

Evt. ændringer i indskuddet vil først blive gældende efter 1. januar 2023

For at forbedre økonomien i kursustilbud vil drikkevarer ikke længere blive inkluderet i prisen.

Otto savner en indbetaling for en deltager i et turneringsleder kursus. Otto har korresponderet med kursisten, som mener, at han har betalt vedtilmeldingen. Per og Søren tager kontakt og udbeder sig dokumentation evt. i form af et kontoudtog.

Bestyrelsesmedlemmer fritages som tidligere for at betale for deltagelse i distriktets turneringer, dog gælder det ikke for klubhold, da det er de respektive klubber, som afholder udgiften.

Der udbetales fremover kun tilskud til mobil og internet pt. kr. 600 til formand, turneringssekretær og kasserer, men ikke til menige bestyrelsesmedlemmer.

**Næste møde**

Næste bestyrelsesmøde afholdes senest 2 uger før klubledermødet.

Fremover vil bestyrelsesmøder bliver afholdt fredage kl. 15.30.

**Eventuelt**

Intet. Referent: Ejgil Sjøgaard